Bende steel glo hawelose bedelaar se goud | Maroela Media
Argieffoto van 1 kg goud
“Die vyf verdagtes is Donderdag aangekla van diefstal,” het Thai Thi My Trang, woordvoerder vir die polisie in Dong Thap, gesê.
Die voorval het op 21 Desember plaasgevind toe die bende op die bedelaar afgekom het waar hy by ŉ mark in Tram Chim geslaap het. Die vyf mans het glo die bedelaar deursoek en op 945 gram goud ter waarde van ongeveer R446 000 en ongeveer R15 000 in kontant afgekom.
Die verdagtes is die volgende dag in hegtenis geneem en die polisie het beslag gelê op ongeveer 170 gram goud en R15 000 kontant.
Volgens die polisie het die bedelaar sy huis ŉ paar jaar gelede ná ŉ familietwis verlaat. Hy bedel op verskeie plekke in die provinsie en gebruik die geld om goud te koop. “Hy kon duidelik onthou waar en wanneer hy die goud gekoop het, so sy verklaring blyk korrek te wees,” het ŉ polisiebeampte gesê, wat anoniem wou bly omdat die ondersoek voortduur.
Wat!!!??? Soveel geld en goud en hy is ‘n bedelaar en haweloos?